**ДОХИОЛОЛ ХАМГААЛАЛТЫН ГЭРЭЭ**

\_\_\_\_\_ оны \_\_ дүгээр Улаанбаатар хот

 сарын \_\_\_-ны өдөр

Энэхүү **ДОХИОЛОЛ ХАМГААЛАЛТЫН ГЭРЭЭ** (цаашид “**Гэрээ**” гэх)-г нэг талаас **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (цаашид “**Үйлчлэгч**” гэх), нөгөө талаас **\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (**цаашид “**Үйлчлүүлэгч**” гэх ба хамтад нь “**Талууд**” гэнэ) нар “Иргэний хууль”, “Гэрээт харуул хамгаалалтын тухай” хууль болон холбогдох бусад хууль тогтоомжийг үндэслэн харилцан тохиролцож байгуулав.

**Нэг. Нийтлэг үндэслэл**

* 1. Гэрээгээр Үйлчлэгч нь Үйлчлүүлэгчийн өмчлөл, эзэмшлийн “объект, эд зүйл (байгууллагын тавилга, эд хогшил, цонх болон бусад )**”-**ийгдохиолол хамгаалалтын техник хэрэгслийн тусламжтайгаар гадны аливаа халдлагаас хамгаалах үйлчилгээг үзүүлэх, Үйлчлүүлэгч үйлчилгээний үнийг төлөх болон Талуудын эрх, үүрэг, хариуцлага зэрэг харилцааг зохицуулахад оршино.
	2. Талууд бие биенийхээ хууль ёсны ашиг сонирхолыг хүндэтгэн, Гэрээгээр хүлээсэн үүргээ бүрэн биелүүлж, үйл ажиллагаандаа хуулийг дээдлэн, хүний эрх, эрх чөлөөг хүндэтгэн, албаны болон хувь хүний нууцлалыг чанд хадгалан харилцан бие биенээ ойлгох зарчмуудыг баримтлан ажиллана.

**Хоёр. Гэрээний хугацаа, төлбөр**

* 1. Гэрээг **\_\_\_\_\_** оны \_\_ дүгээр сарын \_\_-ний өдрөөс эхлэн **\_\_\_\_** оны \_\_ дүгээр сарын \_\_-ны өдөр хүртэл **\_\_\_** сарын/ жилийн хугацаатай байгуулав.
	2. Обьектын сарын дохиолол хамгаалалтын үйлчилгээний төлбөрнь /\_\_\_\_\_\_\_\_\_\_\_\_\_\_/төгрөг байхаар тохиролцов. Үүнд НӨАТ орсон болно.
	3. Дохиолол хамгаалалтын төлбөрийг тухайн сар бүрийн \_\_-ны дотор нэхэмжлэхийн дагуу үйлчлэгч талын **\_\_\_\_\_\_\_\_\_\_\_\_\_\_** банкны \_\_\_\_\_\_\_\_\_\_\_\_\_\_ төгрөгийн дансанд шилжүүлнэ.

**Гурав. Нэр томъёоны ойлголт**

Энэхүү Гэрээнд хэрэглэгдэх нэр томъёог дараахь утгаар ойлгоно.

* 1. “**Объект**” гэдэгт Үйлчлүүлэгчийн өмчлөл, эзэмшилд байгаа дохиоллын төхөөрөмж суурьлуулсан барилга, байшин, оффис, үйл ажиллагаа явуулж буй албан өрөө, граж зэргийг ойлгоно.
	2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Дөрөв. Түгшүүр мэдээ хүлээн авснаар Үйлчлэгч талаас явуулах үйл ажиллагаа**

* 1. Түгшүүрийн мэдээний дагуу оператор шуурхай бүлгийг объект руу илгээнэ. Шуурхай бүлэг объектод очиж шалтгааныг тогтоох зорилгоор гаднах үзлэгийг объектод нэвтрэн оролгүйгээр хийнэ.
	2. Объектод нэвтэрсэн, эвдэж орсон, орохыг завдсан, ул мөр илэрхий байгаа тохиолдолд Үйчлүүлэгчид нэн даруй мэдэгдэх, Цагдаагийн байгууллага, гал команд, түргэн тусламжийн аль шаардлагатайд яаралтай мэдэгдэнэ.
	3. Дохиолол хамгаалалт бүхий объектод гэмт халдлага үйлдэгдсэн тохиолдолд тухайн объектын дарга, эзэн буюу итгэмжлэгдсэн төлөөлөгч, Цагдаагийн байгууллага иртэл уг объектыг хамгаалалтанд авч аюулгүй байдлыг хангана.

**Тав. Шуурхай бүлэг**

* 1. Шуурхай бүлэг энэхүү Гэрээнд заасан хугацаанд хүрч үйлчилнэ.
	2. Объектод гадны хүн нэвтэрсэн тохиолдолд объектыг бүслэн хааж энэ тухай операторт мэдэгдэн нэмэлт хүчийг дуудан ирүүлж, хамтран ажиллах ба шаардлагатай холбогдох бүхий л арга хэмжээг Гэрээт Харуул Хамгаалалтын тухай хуулинд заасны дагуу авч ажиллана.
	3. Объектод галын аюул учирсан байвал юуны өмнө хүмүүсийг авран хамгаалах, эмнэлгийн анхан шатны тусламж үзүүлэх ажиллагааг яаравчлан авах ба галын байгууллага болон үйлчлүүлэгчид нэн даруй мэдэгдэнэ.

**Зургаа. Талуудын эрх, үүрэг**

 **Үйлчлэгч дараахи үүрэг хүлээнэ. Үүнд:**

* 1. Хууль болон Гэрээнд заасан харуул хамгаалалтын иж бүрэн үйлчилгээг Үйлчлүүлэгчид үзүүлэх.
	2. Хэрэв объектод галын аюул учирсан байвал юуны өмнө хүмүүсийг аврах хамгаалах, эмнэлгийн анхан шатны тусламж үзүүлэх ажиллагааг яаравчлан авах.
	3. МУ-ын Гэрээт харуул хамгаалалтын тухай хуулийн 9.1.1 болон 9.1.3 дахь хэсэгт зааснаар Үйлчлүүлэгч байгууллага, түүний ажиллагсадын албаны болон хувийн нууцыг чанд хадгалах;
	4. Yйлчлүүлэгчийн буруугаас бусад тохиолдолд объектийг хамгаалах үүргээ биелүүлээгүй тохиолдолд хохирлыг үйлчлэгч хариуцна
	5. Хууль болон Гэрээнд заасан бусад үүрэгтэй.

 **Үйлчлэгч нь дараахи эрх эдэлнэ. Үүнд:**

* 1. Хамгаалж байгаа эд хөрөнгийн хадгалалт, хамгаалалтыг сайжруулахтай холбогдсон саналыг үйчлүүлэгчид тавих;
	2. Хамгаалах эд хөрөнгө объект Гэрээнд заасан нөхцөл, шаардлагыг хангаагүй бол хүлээн авахаас татгалзах;
	3. Хууль болон Гэрээнд заасан бусад эрхтэй.

**Долоо. Үйлчлүүлэгчийн эрх, үүрэг**

 **Үйлчлүүлэгч нь дараахи үүрэг хүлээнэ.Үүнд**:

* 1. Хамгаалалтын үйл ажиллагаатай холбоотой Үйлчлэгчээс тавьсан санал хүсэлтийг хүлээн авч Үйлчүүлэгчийн шийдвэрлэвэл зохих асуудлуудыг түргэн шуурхай шийдвэрлэх;
	2. Хамгаалалтын үйл ажиллагаатай холбоотой мэдээллээр Үйлчлэгчийг хангах;
	3. Гэрээгээр заасан ажил үйлчилгээний төлбөрийг цаг тухай бүрт нь холбогдох дансанд шилжүүлэх;

 **Үйчлүүлэгч нь дараахи эрх эдэлнэ. Үүнд:**

* 1. Дохиолол хамгаалалттай холбогдсон асуудлаар Үйлчлэгч нь Гэрээгээр хүлээсэн үүргээ биелүүлэх болон бусад хууль ёсны шаардлага тавих;
	2. Дохиолол хамгаалалтын үйл ажиллагааг хангалтгүй хэрэгжүүлсэн тохиолдолд Гэрээг цуцлах;
	3. Үйлчлэгч нь Гэрээгээр болон хуулиар хүлээсэн үүрэг, арга хэмжээг цаг алдалгүй хэрэгжүүлээгүй болон гүйцэтгээгүйн улмаас өөрт учирсан хохирлыг нөхөн төлүүлэх, төлөхийг шаардах;
	4. Дохиолол хамгаалалтын байдал, Гэрээгээр хүлээсэн үүргийн хэрэгжилтэнд хяналт тавих;
	5. Үйчлэгч нь Гэрээгээр хүлээсэн үүргээ хангалтгүй биелүүлж байна гэж үзвэл Гэрээг цуцлах хүртэл арга хэмжээ авах;
	6. Хууль болон Гэрээнд заасан бусад эрхтэй.

**Найм. Талуудын хүлээх хариуцлага**

* 1. Обьектод халдлага гарч эд материалын хохирол учирсан тохиолдолд 2 талаас магадлах комисс томилж шалтгаан нөхцөлийг тогтоосны үндсэн дээр учирсан хохирлыг хэрхэн хариуцах асуудлыг шийдвэрлэнэ. Хэрэв магадлах комисс нэгдсэн дүгнэлт шийдвэр гаргаж чадахгүй тохиолдолд хуулийн байгууллагад хандаж шийдвэрлүүлнэ.
	2. Дохиолол хамгаалалттай хугацаанд гэмт халдлагын улмаас эд материалын хохирол учирсан нь Үйлчлэгчийн Гэрээгээр хүлээсэн үүргээ биелүүлээгүй гэж магадлах комисс болон холбогдох хуулийн байгууллага үзсэн тохиолдолд Үйлчлүүлэгчид учирсан хохирлыг Үйлчлэгч нь бүрэн хариуцана.
	3. Хэрэв талуудын хооронд маргаан гарвал талууд эвийн журмаар шийдвэрлэх ба маргаанаа шийдвэрлэж чадахгүйд хүрвэл ҮНДЭСНИЙ БА ОЛОН УЛСЫН ХУДАЛДААНЫ АРБИТРААР эцэслэн шийдвэрлүүлэх бөгөөд арбитрын ажиллагаанд тус арбитрын маргаан хянан шийдвэрлэх журмыг баримтална. .
	4. Доорхи тохиолдолд Үйлчлэгч тал хариуцлагаас чөлөөлөгдөнө.
* Байгалийн гэнэтийн аюул гамшиг, давтагдашгүй хүчин зүйлийн улмаас эд материалын хохирол учирсан;
* Үйлчлүүлэгч нь Гэрээгээр хүлээсэн үүргээ биелүүлээгүй тохиолдолд;
* Үйлчлүүлэгч нь гадны этгээдийг обьектод үлдээж орхисноос болж гэмт хэрэг, халдлага үйлдэгдсэн болох нь тогтоогдсон бол Үйлчлэгч хариуцлагаас чөлөөлөгдөнө.
* Үйлчлүүлэгч нь үйлчилгээний төлбөрийг Гэрээнд заасан хугацаанд төлөөгүй тохиолдолд дохиолол хамгаалалтыг хэсэгчлэн буюу бүрэн зогсоох бөгөөд үүнээс гарах үр дагаварыг Үйлчлэгч хариуцахгүй болно.

**Ес. Гэрээг цуцлах үндэслэлүүд**

* 1. Гэрээг Талууд харилцан тохиролцсоны үндсэн дээр цуцлаж болно.
	2. Аль нэг тал Гэрээг сунгах хүсэлгүй байгаа бол Гэрээний хугацаа дуусахаас 30-аас доошгүй хоногийн өмнө нөгөө талдаа албан бичгээр мэдэгдэнэ.
	3. Гэрээний хугацаа дуусахад аль ч тал Гэрээг дуусгавар болгон цуцлах талаар санал тавиагүй бол энэхүү Гэрээг анх байгуулагдсан хугацаагаар сунгасанд тооцно.
	4. Талууд Гэрээний үүргээ зохих ёсоор биелүүлээгүй тохиолдолд аль нэг тал Гэрээг цуцлаж болно.

**Арван нэг. Бусад зүйлс**

* 1. Обьектоос түгшүүрийн дуудлага авсан тохиолдолд шуурхай бүлэг нь объектод хүрэх хугацааг \_\_**/\_\_\_\_\_\_\_\_/** минут гэж Талууд тохиролцон тогтоов.
	2. Баталгаат хугацаа дууссанаас хойш гарсан гэмтэл, эвдрэлийг засах солих цэвэрлэгээ үйлчилгээг тогтоосон үнэлгээний дагуу хийж гүйцэтгэнэ.
	3. Аль нэг талын зөвшөөрөлгүйгээр хэвлэл мэдээллийн хэрэгсэлд мэдээлэл өгөхгүй байна.
	4. Шаардлагатай гэж үзвэл энэхүү Гэрээнд нэмэлт, өөрчлөлт оруулж болох бөгөөд тэдгээрийг Талууд харилцан тохиролцож протокол үйлдэнэ. Энэ нь Гэрээний салшгүй хэсэг болно.
	5. Гэрээг 2 эх хувь үйлдсэн нь адил хүчинтэй.

**ГЭРЭЭ БАЙГУУЛСАН:**

**Үйлчлэгчийг төлөөлж**: **Үйлчлүүлэгчийг төлөөлж**:

Хаяг:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Хаяг:\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Утас: Утас:

Гарын үсэг:\_\_\_\_\_\_\_\_\_\_\_\_\_\_\_\_\_\_\_\_ Гарын үсэг:\_\_\_\_\_\_\_\_\_\_\_\_\_\_\_\_\_

\Тамга тэмдэг\ \Тамга тэмдэг\